CELEX: 52004PC0743
Language: hu
Date: 2004-10-29
Title: Javaslat a Tanács rendelete az Európai Közösségek tisztviselőinek és egyéb alkalmazottainak a nyugdíjrendszerhez való hozzájárulása mértékének 2004. július 1-jétől, valamint a közösségi rendszer és a nemzeti rendszerek közötti átutalásokra alkalmazott kamatláb 2005. január 1-jétől történő kiigazításáról

AZ EURÓPAI KÖZÖSSÉGEK BIZOTTSÁGA
                                                      Brüsszel, 29.10.2004
                                                      COM(2004) 743 végleges
                                            Javaslat
                                A TANÁCS RENDELETE
   az Európai Közösségek tisztviselőinek és egyéb alkalmazottainak a nyugdíjrendszerhez
    való hozzájárulása mértékének 2004. július 1-jétől, valamint a közösségi rendszer és a
     nemzeti rendszerek közötti átutalásokra alkalmazott kamatláb 2005. január 1-jétől
                                    történő kiigazításáról
                                  (előterjesztő: a Bizottság)
HU                                                                                         HU
 ---pagebreak---                                            INDOKOLÁS
   1.        A NYUGDÍJRENDSZERHEZ VALÓ HOZZÁJÁRULÁS MÉRTÉKÉNEK
             KIIGAZÍTÁSA
   A személyzeti szabályzat (a továbbiakban: a szabályzat) 83a. cikke (3) bekezdésének és a XII.
   mellékletben rögzített szabályoknak megfelelően a Tanács bizottsági javaslat alapján dönt a
   hozzájárulás mértékéről és a nyugdíjba vonulás korhatárának esetleges módosításáról.
   A szabályzat XII. mellékletének megfelelően az Eurostat szeptember 1-jén jelentést nyújtott
   be a nyugdíjrendszer ötéves biztosításmatematikai értékeléséről. Ebből az értékelésből
   kitűnik, hogy a nyugdíjrendszer biztosításmatematikai egyensúlyának biztosítása érdekében
   szükséges hozzájárulás mértéke az alapilletmény 10,43 %-a.
   A XII. melléklet 2. cikke (2) bekezdése értelmében azonban a 2004. július 1-jétől hatályba
   lépő kiigazítás mértéke nem haladhatja meg a 9,75 %-ot.
   Ebből kifolyólag a Bizottság 2004. július 1-jei hatállyal a hozzájárulás mértékének 9,75 %-ra
   való kiigazítását javasolja.
   2.        A LESZÁMÍTOLÁSI KAMATLÁB KIIGAZÍTÁSA
   A szabályzat XII. melléklete 12. cikkének megfelelően a szabályzat VIII. melléklete 4. és 5.
   cikkében rögzített leszámítolási kamatláb megegyezik a XII. melléklet 10. cikkében említett
   tényleges kamatlábbal, és szükség esetén felülvizsgálatra kerül az ötéves értékelés alkalmával.
   A szabályzat XII. melléklete 10. cikkének megfelelően az Eurostat által az ötéves értékelés
   alkalmával kiszámított tényleges kamatláb a 2004. szeptember 1-jei jelentésben 3,9 %-nak
   felel meg.
   Ebből következően a Bizottság 2005. január 1-jei hatállyal a szabályzat VIII. melléklete 4. és
   8. cikkében, valamint az egyéb alkalmazottak alkalmazási feltételeinek 40. és 110. cikkében
   rögzített leszámítolási kamatláb 3,9 %-ra való kiigazítását javasolja.
HU                                                2                                                HU
 ---pagebreak---                                                Javaslat
                                    A TANÁCS RENDELETE
     az Európai Közösségek tisztviselőinek és egyéb alkalmazottainak a nyugdíjrendszerhez
      való hozzájárulása mértékének 2004. július 1-jétől, valamint a közösségi rendszer és a
       nemzeti rendszerek közötti átutalásokra alkalmazott kamatláb 2005. január 1-jétől
                                       történő kiigazításáról
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre,
   tekintettel a legutóbb a …/…/EK, ESZAK, Euratom1 rendelettel módosított, az Európai
   Közösségek tisztviselőinek személyzeti szabályzatáról és egyéb alkalmazottainak alkalmazási
   feltételeiről szóló 259/68/EGK, Euratom, ESZAK2 rendeletre és különösen annak 83a.
   cikkére és XII. mellékletére,
   tekintettel a személyzeti szabályzati bizottsággal folytatott konzultációt követő bizottsági
   javaslatra,
   mivel:
   (1)     A szabályzat XII. melléklete 13. cikkének megfelelően az Eurostat 2004. szeptember
           1-jén benyújtotta 2004-es jelentését a nyugdíjrendszer ötéves biztosításmatematikai
           értékeléséről, amelyben felülírásra kerülnek az abban a mellékletben rögzített
           paraméterek.
   (2)     Ezen jelentés alapján az Európai Közösségek tisztviselői és egyéb alkalmazottai
           nyugdíjrendszerének biztosításmatematikai egyensúlya biztosítása érdekében
           szükséges kiigazítást végezni a hozzájárulás mértékén. A XII. melléklet 2. cikkének
           megfelelően a 2004-es kiigazítás nem haladhatja meg a 9,75 %-ot.
   (3)     A XII. melléklet 12. cikkének megfelelően szükséges a VIII. melléklet 4. és 8.
           cikkében, valamint az egyéb alkalmazottak alkalmazási feltételeinek 40. és 110.
           cikkében rögzített kamatlábat felülvizsgálni,
   1
            OJ , , p1
   2
            OJ L 56, 4.3.1968, p1
HU                                                3                                             HU
 ---pagebreak---    ELFOGADTA EZT A RENDELETET:
                                               1. cikk
   2004. július 1-jei hatállyal a szabályzat 83. cikke (2) bekezdésében rögzített hozzájárulás
   mértéke 9.75 %-ban kerül meghatározásra.
                                               2. cikk
   2005. január 1-jei hatállyal a szabályzat VIII. melléklete 4. és 8. cikkében, valamint az egyéb
   alkalmazottak alkalmazási feltételeinek 40. és 110. cikkében említett kamatláb 3,9 %-ban
   kerül meghatározásra.
                                               3. cikk
   Ez a rendelet az Európai Unió Hivatalos Lapjában való kihirdetését követő napon lép
   hatályba.
   Ez a rendelet teljes egészében kötelező és közvetlenül alkalmazandó valamennyi tagállamban.
   Kelt Brüsszelben,
                                                a Tanács részéről
                                                az elnök
HU                                                 4                                               HU
 ---pagebreak---                       FICHE FINANCIERE
                                                                                            DATE:
   1.     LIGNE BUDGETAIRE:                                                                 CREDITS:
          401 - Contribution du personnel au financement du régime des pensions
   2.     INTITULE DE LA MESURE:
          Adaptation de la contribution pension
   3.     BASE JURIDIQUE:
          Annexe XII du Statut
   4.     OBJECTIFS DE LA MESURE:
          Adapter la contribution pension des fonctionnaires et autres agents
   5.     INCIDENCES FINANCIERES                            PERIODE DE EXERCICE EN                EXERCICE
                                                               12 MOIS              COURS         SUIVANT
                                                                                   [n=2004]          [n+1]
                                                              (Mio EUR)           (Mio EUR)       (Mio EUR)
   5.0    DEPENSES A LA CHARGE
          - DU BUDGET DES CE
          (RESTITUTIONS/INTERVENTIONS)
          - DES BUDGETS NATIONAUX
          - D'AUTRES SECTEURS
   5.1    RECETTES
          - RESSOURCES PROPRES DES CE                             9,3                 4,7             9,3
          (PRELEVEMENTS/DROITS DE DOUANE)
          - SUR LE PLAN NATIONAL
                                                               [n+2]         [n+3]        [n+4]        [n+5]
   5.0.1 PREVISIONS DES DEPENSES
   5.1.1 PREVISIONS DES RECETTES                                9,3           9,3          9,3          9,3
   5.2    MODE DE CALCUL:
          Contribution pension = exécution 2004 x 9,75 / 9,25 – effet impôt
   6.0    FINANCEMENT POSSIBLE PAR CREDITS INSCRITS AU CHAPITRE
          CONCERNE DU BUDGET EN COURS D'EXECUTION                                                     NON
   6.1    FINANCEMENT POSSIBLE PAR VIREMENT ENTRE CHAPITRES DU
          BUDGET EN COURS D'EXECUTION                                                                 NON
   6.2    NECESSITE D'UN BUDGET SUPPLEMENTAIRE                                                        NON
   6.3    CREDITS A INSCRIRE DANS LES BUDGETS FUTURS                                                  NON
   OBSERVATIONS:
   L’effet budgétaire de la modification du taux d’actualisation est négligeable.
HU                                                          5                                                HU